Pantai Dalam

Pantai Dalam (Tulisan jawi: ڤنتاي دالم) ialah sebuah kawasan perumahan yang terletak di barat daya Kuala Lumpur. Pantai Dalam berada di dalam bahagian pilihan raya Parlimen Lembah Pantai yang diwakili YB Fahmi Fadzil daripada Parti Keadilan Rakyat (PKR) dalam Dewan Rakyat.  

Nama Pantai Dalam diperoleh bersempena kedudukannya yang terletak jauh ke selatan Sungai Pantai, iaitu sebatang anak sungai yang bermula dari dalam kawasan Universiti Malaya dan mengalir masuk ke Sungai Klang.

 Demografi 
Kebanyakan penduduk di sini merupakan pekerja kolar biru yang menetap di rumah pangsa yang dijual melalui Program Perumahan Rakyat apabila mereka ditempatkan semula dari rumah setinggan mereka; pelajar Universiti Malaya; serta pegawai polis dan kakitangan yang berkaitan, umumnya dari Desa Aman 1 dan 2.

Penduduk Pantai Dalam terdiri daripada 49% orang Melayu, 19% orang Cina dan 32% orang India. Beberapa orang setinggan masih mentikan pembelian rumah daripada program tersebut yang telah diumumkan oleh bekas Perdana Menteri Malaysia, Tun Dato' Seri Abdullah Ahmad Badawi sebelum pilihan raya umum 2008.

Pantai Dalam dihubungkan dengan bahagian Lembah Klang lain melalui Lebuhraya Baru Pantai dan Lebuhraya Persekutuan.

 Pengangkutan 
Pengangkutan awam di Pantai Dalam merangkumi pelbagai cara pengangkutan seperti bas, kereta api dan teksi. Antara perkhidmatan bas yang disediakan ialah Rapid KL dan Metrobus. Perkhidmatan kereta api bermula dari KTM Komuter di stesen Komuter Pantai Dalam, stesen Komuter Petaling dan stesen Komuter Angkasapuri, dan dari Laluan Kelana Jaya di stesen LRT Kerinchi, stesen LRT Abdullah Hukum dan stesen LRT Universiti.

 Kawasan kejiranan 
Terdapat pelbagai kawasan perumahan yang lebih kecil yang membentuk kawasan Pantai Dalam secara keseluruhannya. Antaranya ialah:
 The Park Residences
 Pantai Hillpark
 Kampung Pantai
 PPR Sri Pantai
 PPR Pantai Ria
 PPR Sri Cempaka
 PPR Kerinchi
 Desa Aman 1 & 2
 Pantai Murni
 Perumahan Pantai Permai
 Flat Taman Bukit Angkasa
 Pantai Baru
 Kampung Pasir
 Taman Pantai Dalam
 Taman Pantai Indah
 PPR Kampung Limau
 Kondominium Pantai Panorama
 Capri by Fraser
 Camellia Serviced Apartment
 KL Gateway
 Kondo Rakyat Desa Pantai
 Flat Taman Pantai Dalam 
 Apartment Pantai Indah Fasa 1 ( Blok 55 & 57 )
 Apartment Pantai Indah Fasa 2 ( Blok 53 & 51 )

 Rujukan 

Kategori:Pinggiran bandar di Kuala Lumpur